PAKALPOJUMA LĪGUMS
Par programmatūras integratora pakalpojumiem Iekšlietu ministrijas Informācijas centra vajadzībām. 

Līguma parakstīšanas datums ir pēdējā
parakstītāja laika zīmoga datums

Iekšlietu ministrijas Informācijas centrs, reģistrācijas numurs 90000289913, tā priekšnieka Āra Dzērvāna personā, kurš rīkojas saskaņā ar Ministru kabineta 2016. gada 20. septembra noteikumiem Nr. 616 “Iekšlietu ministrijas Informācijas centra nolikums” (turpmāk – Pasūtītājs vai IeM IC), no vienas puses, un 
SIA “E-Synergy”, reģistrācijas numurs 40103347036 tās valdes locekļa Emīla Intenberga personā, kurš rīkojas saskaņā ar  statūtiem, turpmāk – Izpildītājs, (abi kopā – Līdzēji, bet katrs atsevišķi – Līdzējs), pamatojoties uz atklāta konkursa “Programmatūras integratora pakalpojumi Iekšlietu ministrijas Informācijas centra vajadzībām” iepirkuma identifikācijas Nr. IeM IC 2024/9 (turpmāk – Konkurss), rezultātiem, noslēdz šo Iepirkuma līgumu (turpmāk – Līgums).

1. Līguma priekšmets.
1.1. Pasūtītājs pasūta, bet Izpildītājs atbilstoši Līguma un tā pielikumos noteiktajām prasībām nodrošina:
1.1.1.  Pasūtītāja  piegādes procesa dokumentācijas aktualizāciju un uzturēšanu (FP.1-FP.6);
1.1.2.  CD/CI rīku attīstības plānošanu (FP.13);
1.1.3.  Konsultāciju sniegšanu par Pasūtītāja IKT arhitektūru un koplietošanas komponentēm (FP.11);
1.1.4.  Darba uzdevumu, projektējumu un piegāžu validāciju pret Pasūtītāja IKT  arhitektūru un piegādes procesa prasībām (FP.7– FP.10); 
1.1.5.  Programmatūras izstrādātāju iesniegto darbietilpības novērtējumu izvērtējumu (FP.12);
1.1.6.  Citus ar IKT arhitektūru un CD/CI rīku pielietošanu saistītus uzdevumus.
1.2. Pasūtītājs apņemas pieņemt un apmaksāt Izpildītāja veiktos darbus.

2. Izpildītāja pienākumi
2.1. Izpildītājs apliecina, ka:
2.1.1. ir tiesīgs slēgt Līgumu, pārzina tā saturu un uzņemto saistību apjomu un sniegs Līgumā norādītos pakalpojumus pilnā apjomā, Līgumā noteiktajā kārtībā un atbilstoši Latvijas Republikā spēkā esošo normatīvo aktu prasībām;
2.1.2. Līguma izpilde netiks kavēta, kam par pamatu varētu būt Izpildītāja saistības ar trešajām personām;
2.1.3. Ievēros Pasūtītāja norādījumus Līgumu izpildes laikā.
2.2. Izpildītājs ir atbildīgs par savu Līgumā noteikto saistību pilnīgu un savlaicīgu izpildi.
2.3. Izpildītājam ir pienākums:
2.3.1. Nodrošināt, ka Līguma izpildē piedalīsies Izpildītāja vadošie speciālisti, kuri norādīti Līguma 7.pielikumā.
2.3.2. Pirms Līguma izpildes uzsākšanas iesniegt Pasūtītājam visu Līguma izpildē iesaistīto personu sarakstu. 
2.3.3. Pēc Pasūtītāja pieprasījuma ne vēlāk, kā 30 (trīsdesmit) dienu laikā nomainīt jebkuru Līgumu izpildē iesaistīto darbinieku. Ja nomaināms vadošais speciālists, kurš norādīts Līguma 7.pielikumā, speciālists nomaināms, ņemot vērā Līguma 14. punkta noteikumus.
2.3.4. pakalpojuma sniegšanai izmantot tikai NATO, Eiropas Savienības vai Eiropas Ekonomikas zonas dalībvalstī reģistrētu ražotāju ražotas iekārtas vai programmatūru;
2.3.5. Sniegt informāciju par Līguma izpildes gaitu ne vēlāk kā 2 (divu) darbdienu laikā pēc Pasūtītāja kontaktpersonas elektroniski nosūtīta attiecīga pieprasījuma saņemšanas;
2.3.6. informēt Pasūtītāju par apstākļiem, kas radušies un var kavēt vai ierobežot Līguma izpildi pilnībā vai daļēji 1 (vienas) darbdienas laikā, skaitot no šādu apstākļu rašanās brīža;
2.3.7. ar saviem spēkiem un līdzekļiem novērst Līguma izpildē konstatētos trūkumus, par ko Pasūtītājs iesniedzis pretenziju Līgumā noteiktajā kārtībā; 
2.3.8. nekavējoties informēt Pasūtītāju par tiem Izpildītāja infrastruktūrā konstatētajiem drošības incidentiem, kuri var tieši vai netieši ietekmēt Pasūtītāja informācijas un komunikāciju tehnoloģisko sistēmu drošību un veiktajiem pasākumiem iespējamās ietekmes uz Pasūtītāju novēršanai vai mazināšanai;
2.3.9. ne vēlāk kā 3 (trīs) darbdienu laikā informēt Pasūtītāju par patiesā labuma guvēja maiņu;
2.3.10. Līguma izpildes procesā ievērot Pasūtītāja iekšējo informācijas tehnoloģiju drošības noteikumu prasības (Līguma 6.pielikums).

3. Pasūtītāja pienākumi
3.1. Pasūtītājs atbild par Līguma saistību savlaicīgu un pilnīgu izpildi, kā arī par kvalitatīvi veiktu Pakalpojumu apmaksu Līgumā noteiktajā kārtībā un termiņos.
3.2. Pasūtītājam ir pienākums:
3.2.1. sniegt Izpildītājam Pasūtītāja rīcībā esošo informāciju un dokumentus, kas nepieciešami Izpildītājam Līguma saistību izpildei;
3.2.2. nodrošināt Izpildītājam nepieciešamo organizatorisko atbalstu un pilnvaras sadarbībai ar projekta partneriem;
3.2.3. Informēt Izpildītāju par plānoto sanāksmju laikiem ar programmatūras piegādātājiem un to izmaiņām; 
3.2.4. \
3.2.5. nodrošināt Izpildītājam piekļuvi Pasūtītāja testa videi tik lielā apmērā, cik nepieciešams pakalpojuma sniegšanai un saskaņā ar IeM IC iekšējām procedūrām un  noteikumiem.

4. Pasūtītājam ir tiesības:
4.1.1. pieprasīt Izpildītājam informāciju par Līguma izpildes gaitu (Līguma 2.3.5. punkts), kā arī par Līguma izpildi kavējošiem faktoriem (Līguma 2.3.6.punkts);
4.1.2. dot Izpildītājam obligāti izpildāmus norādījumus jautājumos, kuri saistīti ar Līguma godprātīgu, kvalitatīvu, savlaicīgu un normatīvajiem aktiem atbilstošu izpildi;
4.1.3. uzraudzīt Līguma izpildes kvalitāti, tajā skaitā Līguma izpildes uzraudzībai piesaistīt trešās personas;
4.1.4. aizstāt Pasūtītāju ar citu iestādi, ja Pasūtītāju kā iestādi reorganizē vai mainās tās kompetence;
4.1.5. sagatavot un Izpildītājam iesniegt pretenziju par Līguma nepienācīgu izpildi;
4.1.6. pieprasīt Izpildītājam nomainīt jebkuru Līguma izpildē iesaistītu darbinieku;
4.1.7. liegt Izpildītāja pārstāvjiem iekļūt Pasūtītāja objektos, ja tiek konstatēti drošības apdraudējumi un riski.

5. Pakalpojumu pasūtīšana un pieņemšana.
5.1. Par Līguma 1.1.1. un 1.1.2. punktā norādītajiem pakalpojumiem (gabaldarbi) Pasūtītājs un Izpildītājs katrā atsevišķā gadījumā noslēdz papildvienošanos, kurā nosaka darbu apjomu, darbu izpildes termiņu un līgumcenu. 
5.2. Pasūtītājs  Līguma 1.1.1. un 1.1.2. punktā norādītos pakalpojumus pieņem, kad ir pārliecinājies par to kvalitāti un parakstījis darbu nodošanas – pieņemšanas aktu. Termiņš iebildumu iesniegšanai Pasūtītājam ir 20 (divdesmit) darbdienas. Pēc trūkumu novēršanas Izpildītājs atkārtoti iesniedz Pasūtītājam pakalpojuma rezultātus un nodevumu izskatīšana tiek atkārtota.
5.3. Līguma 1.1.3. – 1.1.6. punktā norādītie pakalpojumi tiek sniegti pēc Pasūtītāja pieprasījuma, kurš ievietots Pasūtītāja IVANTI sistēmā. Par nepieciešamajiem pakalpojumiem Pasūtītājs informē Izpildītāju vismaz 5 (piecas) darbdienas iepriekš. Pasūtītājs pieprasījumā var norādīt, kādas kompetences speciālisti nepieciešami pakalpojuma sniegšanai.
5.4. Līguma 1.1.3.-1.1.6. punktā norādītie pakalpojumi tiek apmaksāti kā nostrādātā laika darbi (turpmāk – laika uzskaites darbi). Izpildītājam ir pienākums uzturēt Pasūtītājam pieejamu darba laika uzskaites sistēmu (attiecībā uz datiem par Līguma izpildē iesaistīto speciālistu noslodzi), kurā norādāms vismaz: IVANTI pieteikuma numurs, darbinieks, kurš veicis darbus, nostrādātais darba laiks (pa dienām) un darba rezultāts. Darba laika uzskaites minimālais solis ir 15 minūtes (0,25 stundas), darba laiku līdz 15 minūtēm reģistrējot kā 15 minūtes, pārējos gadījumos nostrādāto darba laiku matemātiski noapaļojot.
5.5. Ja pieprasīta Izpildītāja piedalīšanās sanāksmē, kura tiek atcelta mazāk kā 8 (astoņas) darba stundas iepriekš un sanāksmes atcelšanu nav ierosinājis pats Izpildītājs, Izpildītājs ir tiesīgs kā patērēto darba laiku reģistrēt visu plānoto sanāksmes laiku.
5.6. Pasūtītājs apstiprina nostrādāto darba laiku, ja tas ir saistīts ar IVANTI dotā uzdevuma izpildi, ir identificēts darba rezultāts, darbu veicis vadošais speciālists, kurš norādīts Līguma 7.pielikumā,  uzrādītais darba laiks sakrīt ar Pasūtītāja datiem (piemēram, par sapulces ilgumu).
5.7. Pasūtītājs nostrādāto darba laiku apstiprina vai noraida ne vēlāk kā 3 (trīs) darbdienu laikā. Ja Pasūtītājs ir noraidījis norādīto darba laiku vai pieprasījis papildus paskaidrojumus, Izpildītājs veic atskaites korekcijas vai sniedz Pasūtītājam papildus paskaidrojumus. Ja Izpildītājs vienas darba dienas laikā nav iesniedzis koriģētu laika patēriņu vai sniedzis paskaidrojumus, Pasūtītāja apstrīdētais darba laiks no atskaites tiek dzēsts. 

6. Līgumcena un maksājumu kārtība.
6.1. Līgumcena nepārsniedz EUR 3 000 000.00 (trīs miljoni euro) bez pievienotās vērtības nodokļa (turpmāk – PVN). PVN likme tiek piemērota normatīvajos aktos noteiktajā apmērā Līguma ietvaros. Pasūtītājam nav pienākums Līguma darbības laikā izlietot visu Līguma summu. 
6.2. Pretendentam Līguma darbības laikā jānodrošina Izpildītāja speciālistu cilvēkstundas likmes (vienību cenas), kas noteiktas finanšu piedāvājumā (Līguma2. pielikums).
6.3. Pretendenta piedāvātā stundas likme var tikt mainīta, atbilstoši VID publiskoto vidējo darba algu profesiju grupā “Informācijas  un komunikācijas tehnoloģijas jomas vecākie speciālisti” (līguma noslēgšanas brīdī – EUR 21.01 (divdesmit viens euro un 1 cents)) izmaiņām. Ja vidējā darba alga mainījusies vairāk, kā par 5%, līgumslēdzēji vienojas par Pasūtītāja speciālistu stundas likmes izmaiņām proporcionāli vidējās darba algas izmaiņām. Šāda Izpildītāja speciālistu stundas likmes pārskatīšana var tikt veikta ne agrāk, kā pēc viena gada un atkārtota ne biežāk, kā gadu pēc pēdējās stundas likmes pārskatīšanas.
6.4. Par darbiem, kuri veikti Līguma ietvaros Izpildītājs rēķinus izraksta saskaņā ar abpusēji parakstītu darbu nodošanas – pieņemšanas aktu.
6.5. Par iepriekšējā mēnesī apstiprinātajiem laika uzskaites darbiem Izpildītājs ne vēlāk, kā līdz nākamā mēneša 5 (piektajam) datumam iesniedz Pasūtītājam kopsavilkuma atskaiti, kurā norādīts viss iepriekšējā mēnesī apstiprinātais darba laiks, un darbu nodošanas pieņemšanas aktu. 
6.6. Pasūtītājs var atteikt akta parakstīšanu, ja kopsavilkuma atskaites dati neatbilst Pasūtītāja apstiprinātajam darba laikam. Pārējos gadījumos Pasūtītājs paraksta laika uzskaites darbu nodošanas – pieņemšanas aktu. Par laika uzskaites darbiem Izpildītājs izraksta rēķinu pēc atbilstoša darbu nodošanas – pieņemšanas akta parakstīšanas.
6.7. Ja rēķins tiek izrakstīts par darbiem, kuri tiek finansēti no ārvalstu finanšu līdzekļiem, Izpildītājs rēķinu noformē atbilstoši konkrētā finanšu līdzekļa vizuālās identitātes noteikumiem. 
6.8. Rēķins sagatavojams e-rēķina formā un iesniedzams Pasūtītāja e-adresē. Elektroniskam rēķinam jāatbilst Ministru kabineta 2019. gada 9. aprīļa noteikumos Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība” noteiktajām prasībām.
6.9. Pasūtītājs apmaksā Izpildītāja rēķinus ne vēlāk, kā 30 (trīsdesmit) dienu laikā, skaitot no rēķina saņemšanas dienas. Gadījumā, ja rēķins nav sagatavots, ievērojot vizuālās identitātes vadlīnijas, Pasūtītājs atsaka rēķina apmaksu. Šādā gadījumā apmaksas termiņš tiek skaitīts no līguma prasībām atbilstoša rēķina saņemšanas dienas.

7. Garantijas saistības
7.1. Izpildītājs bez maksas novērš trūkumus un neprecizitātes gabaldarbos, ja šādas neprecizitātes vai trūkumi atklāti Līguma darbības laikā vai 6 (sešus) mēnešus pēc Līguma darbības termiņa beigām.
7.2. Garantijas saistības neattiecas uz gadījumiem, kad Izpildītāja iesniegtais nodevums tā iesniegšanas brīdī ir bijis atbilstošs, bet neatbilstības cēlonis radies vēlāk (piemēram, izmaiņas datu apmaiņas specifikācijās vai izmantotās programmatūras versijās). 
7.3. Trūkumus iesniegtajos nodevumos Izpildītājs novērš uz sava rēķina, iespējami īsā, bet ne vairāk kā  5 (piecu) darbdienu laikā. 
7.4. Ja Izpildītājs nenovērš pieteiktos trūkumus (kavē trūkumu novēršanas termiņus vai pārbaudes rezultātā konstatēts, ka trūkumi nav novērsti), Izpildītājs maksā Pasūtītājam līgumā noteikto līgumsodu un sedz Pasūtītāja zaudējumus, kas izpaužas kā samaksa trešajai personai, kura ar Pasūtītāju noslēgusi līgumu par pakalpojumu sniegšanu. Šīs saistības saglabā spēku 6 (sešus) mēnešus, skaitot no līguma termiņa beigām. 

8. Garantijas saistību nodrošinājums
8.1. Garantijas saistību izpildes nodrošinājums (turpmāk – Nodrošinājums) ir apdrošināšanas sabiedrības ekspromisoriskais galvojums vai bankas garantija, kas iesniedzams, izmantojot Līguma 3.pielikumā pievienoto formu un  atbilst šādām prasībām:
8.1.1. Nodrošinājuma summa ir ne mazāka, kā 100 000,00 (viens simts tūkstoši euro); 
8.1.2. Nodrošinājuma termiņš ir Līguma darbības termiņš un 7 (septiņi) mēneši, skaitot no Līguma beigu datuma;
8.1.3. Nodrošinājumu izsniedz NATO vai Eiropas Ekonomiskās zonas dalībvalstī reģistrēta banka vai apdrošināšanas sabiedrība.
8.2. Pasūtītājs ir tiesīgs vērsties pie Nodrošinājuma izsniedzēja ar prasību pilnībā vai daļēji izmaksāt garantijas laika nodrošinājumu, ja Līgums izbeigts Izpildītāja vainas dēļ (Līguma13.4.punkts) vai Izpildītājs nenodrošina garantijas saistību izpildi.
8.3. Pret Nodrošinājuma devēju Pasūtītājs var vērst prasības par trūkumu novēršanas izmaksām, kas samaksātas trešajām personām, ja Izpildītājs atteicies šādus trūkumus novērst un par līgumsodiem, ja tādi aprēķināti garantijas saistību izpildes kavējuma dēļ.  
8.4. Garantijas saistību nodrošinājums iesniedzams ar pirmā Nodevuma (Līguma 1.1.1 vai 1.1.2.punkts) darbu nodošanas - pieņemšanas akta iesniegšanu.
8.5. Pasūtītājs nepieņem Līguma 8.1 apakšpunktā minēto Nodrošinājumu, ja konstatējams vismaz viens no šādiem apstākļiem:
8.5.1. Nodrošinājuma dokumentā ir noteikts nodrošinātā prasījuma cesijas vai nodrošinājuma izlietošanas tiesību aizliegums;
8.5.2. Nodrošinājums var tikt izlietots, tikai ceļot prasību tiesā vai šķīrējtiesā;
8.5.3. Nodrošinājuma dokumenta noteikumi ierobežo, apgrūtina vai novilcina Pasūtītāja iespēju izlietot tajā paredzēto nodrošinājumu vai nodrošinājuma izlietošana ir saistīta ar nepamatoti īsu termiņu vai citiem Pasūtītāju ierobežojošiem noteikumiem;
8.5.4. Nodrošinājuma dokuments paredz nodrošinājuma devēja tiesības atkāpties no nodrošinājuma dokumenta bez Pasūtītāja piekrišanas (vienpusēji atcelt avansa nodrošinājuma dokumentu);
8.5.5. Nodrošinājuma dokuments neatbilst Līgumam;
8.5.6. Nodrošinājuma dokumentam vai tajā paredzētajam nodrošinājumam ir piemērojams ārvalsts likums;
8.5.7. Pasūtītājam ir cits pamatots iemesls atteikties pieņemt Nodrošinājumu.

9. Autortiesības
9.1. [bookmark: _Ref443990756][bookmark: _Ref443990772]Autora mantiskās tiesības uz Līguma ietvaros izstrādātājiem nodevumiem pāriet Pasūtītājam ar darbu nodošanas- pieņemšanas akta parakstīšanas brīdi.
9.2. Izpildītājs garantē, ka ar visiem darbiniekiem, tajā skaitā apakšuzņēmēju darbiniekiem ir noslēgti līgumi par darba devēja uzdevumā radītu darbu (Autortiesību likuma 12. panta otrā daļa).
9.3. Izpildītājs apņemas nodrošināt, ka visu Līguma izpildes rezultātā radīto un Pasūtītājam nodoto, un Pasūtītāja pilnā apmērā apmaksāto autortiesību objektu autori neizmantos Autortiesību likuma 14. panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14. panta pirmās daļas 2. punkts), uz darba atsaukšanu (14. panta pirmās daļas 3. punkts), uz vārda norādīšanu (14. panta pirmās daļas 4. punkts), uz darba neaizskaramību (14. panta pirmās daļas 5. punkts) un pretdarbību (14. panta pirmās daļas 6. punkts), pretējā gadījumā Izpildītāja pienākums ir segt visus Pasūtītāja zaudējumus. 
9.4. Izpildītājam savos iesniedzamajos nodevumos ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u. c.) ar saņemtajiem nodevumiem vai to daļām. Izpildītājs nedrīkst nekādā gadījumā pieprasīt, lai Pasūtītājs, jebkādi izmantojot nodevumus, obligāti publicē atsauces uz Izpildītāju. Šajā apakšpunktā raksturotās norādes nodevumos, rīkojoties ar tiem vai jebkādām to daļām, Pasūtītājs neņem vērā. 
9.5. Izpildītājs atzīst, ka Pasūtītāja informācijas sistēmu/sistēmu moduļu darbināšanas rezultātā radīto elektronisko datubāzu veidotājs ir Pasūtītājs (saskaņā ar Autortiesību likuma IX nodaļu).
9.6. Ja nodevums ir saistīts ar trešo personu autortiesību izmantošanu, Izpildītājs apliecina, ka tas nodrošinās visu nepieciešamo licenču saņemšanu, kas var būt nepieciešamas attiecīgā nodevuma lietošanai.
9.7. Izpildītāja vainas dēļ radīto trešo personu autortiesību aizskārumu gadījumā Izpildītājam ir pienākums:
9.7.1. bez maksas nekavējoties novērst trešo personu jebkādu tiesību aizskārumu; 
9.7.2. pēc Pasūtītāja pieprasījuma uz sava rēķina aizstāvēt Pasūtītāju, ja trešās personas cēlušas prasījumus par autortiesību aizskārumu; 
9.7.3. segt Pasūtītāja izdevumus un zaudējumus, kas rodas saistībā ar trešo personu autortiesību aizskārumu vai trešo personu celtajiem prasījumiem par autortiesību aizskārumu.
9.8. Līguma 9.7. apakšpunktā noteiktais netiek ierobežots ne laikā, ne atbildības apjomā.

10. Konfidencialitāte
10.1. Par konfidenciālu informāciju Līguma izpratnē Līdzēji uzskata jebkādu informāciju, kas Izpildītājam un tā darbiniekiem kļuvusi zināma saistībā ar Līguma izpildi (turpmāk – KI).
10.2. Par KI uzskatāma informācija saskaņā ar Līguma 10.1. apakšpunktā norādīto neatkarīgi no tā, kādā formā šī informācija ir ietverta, izveidota vai uzglabāta, t.i., tā var būt mutiskā, rakstiskā, elektroniskā vai jebkāda veida datu nesējos noformētā formā.
10.3. Izpildītājs nodrošina, ka tā katrs Līguma izpildē iesaistītais darbinieks paraksta attiecīgu saistību rakstu (apliecinājums – Līguma 5. pielikums) par Līgumā noteikto konfidencialitātes prasību izpildi.
10.4. Līdzēji ar KI prettiesisku izpaušanu Līguma ietvaros saprot – KI nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos (disketēs, CD diskos, mini diskos, kā arī citos informācijas datu uzglabātājos), izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar KI.
10.5. Konfidencialitātes aizsardzības noteikumi neattiecas uz tādu informāciju, kas:
10.5.1. tās nodošanas laikā vai pēc tam kļuvusi par publiski pieejamu (izņemot gadījumu, kad tā kļūst pieejama Līguma noteikumu neizpildes rezultātā Izpildītāja vai tā darbinieku vainas dēļ);
10.5.2. likumīgā kārtā Izpildītājam vai tā darbiniekiem pieejama pirms tās saņemšanas no Pasūtītāja (pierādāms ar rakstiskiem oficiāliem dokumentiem);
10.5.3. saskaņā ar Latvijas Republikas normatīvajiem aktiem ir atklāta, vai kuru valdības, valsts vai pašvaldību iestādes noteikušas par atklātu;
10.5.4. informācija, kura, ievērojot Latvijas Republikas normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu;
10.5.5. oficiāli publicēta Pasūtītāja tīmekļvietnē, preses izdevumos, grāmatās, publiski pieejamos informatīvos katalogos, bukletos, informatīvos iespiedmateriālos un reklāmās. 
10.6. Izpildītājs un tā darbinieki KI izmanto un pielieto, ievērojot Pasūtītāja noteikumus, Pasūtītāja darbinieka mutiskos un rakstiskos norādījumus, apņemoties pakļauties arī Pasūtītāja darbību reglamentējošo dokumentu prasībām. 
10.7. Izpildītājs un tā darbinieki KI uzglabā tādā drošā vietā un veidā, lai pilnībā izslēgtu iespēju citām trešajām personām piekļūt KI. 
10.8. Izpildītājs atbild, lai nekavējoties, pēc iespējas saprātīgi īsākā laikā, tas paziņotu Pasūtītājam par katru gadījumu, kad KI, kas nonākusi Izpildītāja un/vai tā darbinieku rīcībā, ir nozaudēta (neatkarīgi no nozaudēšanas iemesliem), trešo personu nolaupīta vai notikusi trešo personu prettiesiska un pretlikumīga iejaukšanās – informācijas pārveidošana, daļēja vai pilnīga dzēšana, pārkopēšana un nodošana citām personām, kurām nav Līgumā paredzētas tiesības piekļūt KI, kā arī, ja notikušas cita veida prettiesiskas vai pretlikumīgas darbības ar KI; 
10.9. Pēc Pasūtītāja vai tā darbinieku pirmā pieprasījuma Izpildītājam ir pienākums nekavējoties atdot Izpildītāja vai tā darbinieku rīcībā nodoto vai nonākušo KI.   
10.10. Izpildītājs nodrošina, ka pēc Pasūtītāja vai tā darbinieku pirmā pieprasījuma KI nekavējoties tiek iznīcināta (visā tās apjomā, tās atsevišķas daļas, tās oriģināli, kopijas vai cita veida atvasinājumi), kā arī nodrošina, ka tiek izpildīti citi Pasūtītāja vai tā darbinieku norādījumi attiecībā uz KI, ja vien tie nav pretrunā ar Latvijas Republikas normatīvo aktu prasībām un/vai Līguma noteikumiem.
10.11. Publisko izdevumu detalizētās izmaksas ir vispārpieejama informācija, proti, pēc Līguma izpildes informācija par detalizētām izdevumu pozīcijām nav klasificējama kā ierobežotas pieejamības informācija (komercnoslēpums).
10.12. Līguma 10.1. apakšpunkta noteikumi nav piemērojami attiecībā uz tādu informāciju, kuras publiskošana ir pretrunā ar PIL 40. panta trešās daļas prasībām.

11. Pušu atbildība
11.1. Par Līgumsaistību neizpildi un/ vai par otram Līdzējam radītiem zaudējumiem Līdzēji materiāli atbild atbilstoši Līguma noteikumiem un Latvijas Republikas normatīvajiem aktiem. Līdzēji neatbild par nejaušu zaudējumu un negūtās peļņas atlīdzināšanu. Zaudējumu atlīdzība ir aprobežota ar Līgumcenu.
11.2. Par gabaldarbu izpildes termiņa neievērošanu vai laika uzskaites pasūtījuma sniegšanas termiņa neievērošanu Izpildītāja vainas dēļ, Pasūtītājam ir tiesības pieprasīt un Izpildītājam pēc Pasūtītāja pieprasījuma ir pienākums maksāt Pasūtītājam līgumsodu 100,00 EUR (viens simts euro, 00 centi) apmērā par katru nokavēto dienu, bet ne vairāk kā 10 % (desmit procentu) apmērā no gabaldarba cenas.
11.3. Par maksājuma kavējumu Izpildītājam ir tiesības pieprasīt un Pasūtītājam pēc Izpildītāja pieprasījuma ir pienākums maksāt Izpildītājam līgumsodu 0,1% (nulle, komats, viena procenta) apmērā no attiecīgās nokavētās maksājuma daļas par katru nokavēto dienu, bet ne vairāk kā 10% (desmit procentu) apmērā no attiecīgās nokavētās maksājuma daļas, ja minētais nokavējums radies Pasūtītāja vainas dēļ. 
11.4. Ja Izpildītājs nenodrošina Līguma 7. pielikumā norādīto vadošo speciālistu piedalīšanos Līguma izpildē, par ko sastādīta pretenzija, Izpildītājs maksā Pasūtītājam līgumsodu 500,00 EUR (pieci simti euro un 00 centi) apmērā par katru konstatēto gadījumu. 
11.5. Ja Pasūtītājs izbeidzis Līgumu Izpildītāja vainas dēļ, Izpildītājs maksā Pasūtītājam līgumsodu 10% apmērā no kopējās līgumcenas.
11.6. Pasūtītājs ir tiesīgs ieturēt līgumsodu un radīto zaudējumu summas apmēru no Izpildītājam izmaksājamās summas. Ja līgumsods vai zaudējumi nav ieturēti vai nevar tikt ieturēti ieskaita kārtībā, Izpildītājs samaksu veic 10 (desmit) darbdienu laikā pēc Pasūtītāja rēķina izrakstīšanas. 
11.7. Līgumsoda samaksa neatbrīvo Līdzējus no Līgumā noteikto saistību izpildes un zaudējumu atlīdzības pienākuma. Zaudējumu atlīdzināšana neatbrīvo Līdzējus no Līgumā noteikto saistību izpildes. Līgumsods netiek iekļauts zaudējumu summas aprēķinā.

12. Līguma grozījumi
12.1. [bookmark: _Hlk70326754]Līdzēji var veikt būtiskus vai nebūtiskus grozījumus Līgumā Publisko iepirkumu likuma 61. panta piektajā daļā norādītajā kārtībā un apmērā. Visi Līguma grozījumi tiek sagatavoti rakstiski, un tie stājas spēkā Līdzējiem tos abpusēji parakstot.
12.2. Līdzēji var veikt šādus būtiskus Līguma grozījumus:
12.2.1. Līgumsaistību izpildes termiņš var tikt pagarināts, ja saistību nav iespējams izpildīt termiņā no Izpildītāja neatkarīgu apstākļu dēļ (piemēram, trešo personu saistību kavējumi, saistību izpildei nepieciešamās informācijas nepieejamība). Izpildītājam ir pienākums pamatot šādu apstākļu esamību un ietekmi uz līgumu vai konkrēta pasūtījuma izpildi. Šādā gadījumā saistību izpildes termiņš tiek pagarināts par kavējuma laiku;
12.2.2. ja mainās normatīvie akti, kuri ietekmē kādu Līguma noteikumu spēkā esamību. Šādā gadījumā Līguma noteikumi tiek mainīti, pēc iespējas saglabājot to sākotnējo jēgu, bet ja tas nav iespējams, tiek izslēgti no Līguma.
12.3. Ja kādam no Līdzējiem tiek mainīts juridiskais statuss, Līdzēju kontaktpersonas, to rekvizīti vai kādi Līgumā minētie Līdzēju rekvizīti, telefona numuri, adreses u.c., tad tas nekavējoties rakstiski paziņo par to otram Līdzējam 5 (piecu) darba dienu laikā. Ja Līdzējs neizpilda šī punkta noteikumus, uzskatāms, ka otrs Līdzējs, lietojot Līgumā esošo informāciju par otro Līdzēju, ir pilnībā izpildījis savas saistības.

13. Līguma darbības apturēšana un izbeigšana
13.1. Līgums zaudē spēku, ja iestājies jebkurš no nosacījumiem:
13.1.1. Pagājuši 60  (sešdesmit) mēneši no Līguma noslēgšanas dienas;
13.1.2. Izlietota visa Līguma 6.1. punktā norādītā summa.
13.2. Līguma izpilde tiek apturēta:
13.2.1. ja kārtējā budžeta gada ietvaros nav paredzēti līdzekļi Līgumā noteikto pakalpojumu apmaksai. Šādā gadījumā Pasūtītājam ir pienākums norēķināties ar Izpildītāju par jau pasūtītajiem, paveiktajiem un Pasūtītāja pieņemtajiem darbiem. Ja līdzekļi Līguma minēto pakalpojumu apmaksai netiek piešķirti 2 (divus) gadus pēc kārtas, Līgumu var izbeigt Līguma 13.5. punktā noteiktajā kārtībā.
13.2.2. Nepārvaramas varas apstākļu iestāšanas gadījumā.
13.3. Līguma apturēšanas un izbeigšanas sekas:
13.3.1. Līguma apturēšanas gadījumā uzsākto, bet nepabeigto darbu izpilde tiek apturēta;
13.3.2. Atjaunojot Līguma darbību, Līdzēji vienojas par apturēto darbu izpildes kārtību un termiņiem;
13.3.3. Līguma izbeigšanas gadījumā Līdzēji vienojas par pasūtīto, bet neizpildīto darbu izpildes kārtību. 
13.4. Pasūtītājam ir tiesības uzteikt Līgumu Izpildītāja līgumsaistību neizpildes dēļ šādos gadījumos:
13.4.1. ir stājies spēkā tiesas spriedums par Izpildītāja atzīšanu par maksātnespējīgu;
13.4.2. ir notikusi Izpildītāja labprātīga vai piespiedu likvidācija;
13.4.3. Izpildītāja saimnieciskā darbība ir apturēta vai pārtraukta;
13.4.4. pret Izpildītāju tikušas vērstas darbības, kas saistītas ar aresta uzlikšanu vairāk, kā 50 % (piecdesmit procenti) no Izpildītāja bilances aktīviem vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kas izriet no Līguma;
13.4.5. Ja Izpildītājs nevar nodrošināt Līguma izpildei nepieciešamo vadošo speciālistu iesaisti un par to jau ir ticis piemērots līgumsods;
13.4.6. pēc Līguma noslēgšanas atklājas, ka, iesniedzot piedāvājumu Konkursā, Izpildītājs ir apzināti sniedzis nepatiesu informāciju;
13.4.7. iestājas ārēji, no Pasūtītāja neatkarīgi apstākļi (t.sk. Saeimas, Ministru kabineta lēmumi, ar kuriem samazina Pasūtītājam pieejamo valsts budžeta finansējumu Līguma izpildei);
13.4.8. Izpildītājam, Izpildītāja valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai NATO dalībvalsts sankcijas, kas kavēs Līguma izpildi. 
13.4.9. Līguma slēgšanas tiesībām Izpildītājam nevajadzēja tikt piešķirtām Līgumā par Eiropas Savienību, Līgumā par Eiropas Savienības darbību un šajā likumā paredzēto pienākumu būtiska pārkāpuma dēļ, kuru Līguma par Eiropas Savienības darbību 258. pantā noteiktajā procedūrā konstatējusi Eiropas Savienības Tiesa;
13.4.10. iestājas Ministru kabineta 2015. gada 28. jūlija noteikumu Nr. 442 “Kārtība kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36. un 36.1 punktā noteiktais ierobežojums attiecībā uz patieso labuma guvēju un kompetentā valsts drošības iestāde nav saskaņojusi Līguma turpināšanu. Šajā apakšpunktā minēto Ministru kabineta noteikumu attiecīgie punkti ir piemērojami pēc to satura un jēgas līdz to vietā tiek pieņemts jauns normatīvais regulējums;
13.4.11. Ja Pasūtītājs par Izpildītāja speciālistiem vai apakšuzņēmējiem ir saņēmis negatīvu atzinumu no kompetentajām drošības iestādēm, atbilstoši Ministru kabineta 2021. gada 6. jūlija noteikumu Nr. 508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” 16. punktā noteiktajam un Izpildītājs 30 darbdienu laikā nevar piedāvāt apakšuzņēmēju vai speciālistu ar atbilstošu kvalifikāciju.
13.4.12. Izpildītājs vai tā speciālisti, vai tā piesaistītie apakšuzņēmēji, vai to personāls pārkāpj Līguma 10. punkta noteikumus;
13.4.13. Izpildītājs iesaistījis Līguma izpildē ar Pasūtītāju nesaskaņotus apakšuzņēmējus vai darbiniekus;
13.4.14. Izpildītājs Līguma noslēgšanas vai izpildes laikā veicis prettiesisku darbību;
13.4.15. Izpildītājs nav iesniedzis garantijas saistību nodrošinājumu;
13.4.16. Pasūtītājs vismaz 2 (divas) reizes ir pamatoti iesniedzis Izpildītājam pretenziju viena laidiena ietvaros vai viena uzturēšanas pieteikuma ietvaros;  
13.4.17. Pakalpojuma izpildījums neatbilst Līgumam, šī neatbilstība nav novērsta Līgumā paredzētajā termiņā;
13.4.18. Izpildītājs ir patvaļīgi pārtraucis  Līguma izpildi, tai skaitā, ja Izpildītājs nav sasniedzams juridiskajā adresē;
13.4.19. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25% vai lielākā apmērā no Līguma kopējās summas, un minētā korekcija izriet no Izpildītāja pieļauta Līguma pārkāpuma;
13.5. Līguma uzteikšanas sekas.
13.5.1. Ar Līguma uzteikumu tiek uzteikti visi saskaņā ar Līgumu pasūtītie darbi, ja Pasūtītājs nav norādījis savādāk.
13.5.2. Ja Līgums tiek uzteikts Līguma 13.4.8. punktā norādītajā gadījumā, nekādi norēķini ar Izpildītāju netiek veikti. Pārējos gadījumos tiek apmaksāti Izpildītāja izpildītie darbi, kuri veikti (iesniegti saskaņošanai) līdz Līguma uzteikumam. 

14. Apakšuzņēmēju un personāla nomaiņa
14.1. Izpildītājs nav tiesīgs bez saskaņošanas ar Pasūtītāju veikt Līguma 7. pielikumā norādītā personāla un apakšuzņēmēju nomaiņu, kā arī papildu apakšuzņēmēju un personāla iesaisti Līguma izpildē. 
14.2. Pasūtītājs nepiekrīt Līguma 7. pielikumā norādīto Izpildītāja vadošo speciālistu maiņai, ja piedāvātais speciālists neatbilst iepirkuma Nolikumā noteiktajām minimālajām prasībām vai prasībām, kādas tika vērtētas.
14.3. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtās daļas 2., 3, un 4 punktā  minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
14.4. Pasūtītājs nepiekrīt Līguma 7. pielikumā norādīto apakšuzņēmēju maiņai, ja pastāv kāds no šādiem nosacījumiem:
14.4.1. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
14.4.2. piedāvātais apakšuzņēmējs, kura sniedzamo pakalpojumu vērtība ir vismaz 10 000.00 EUR (desmit tūkstoši euro), atbilst Publisko iepirkumu likuma 42. panta otrajā daļā minētajiem pretendentu izslēgšanas nosacījumiem;
14.4.3. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
14.5. Pasūtītājs nepiekrīt apakšuzņēmēja vai speciālista nomaiņai vai papildu apakšuzņēmēja vai speciālista iesaistei Līguma izpildē, ja saņemts negatīvs atzinums no valsts drošības iestādēm.
14.6. Pasūtītājs pieņem lēmumu atļaut vai atteikt Izpildītāja apakšuzņēmēju vai vadošo speciālistu nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem un kompetentas valsts drošības iestādes atzinumu.
14.7. Papildu speciālistu iesaiste Līguma izpildē veicama tikai pēc valsts drošības iestādes atzinuma un Pasūtītāja saskaņojuma saņemšanas.
14.8. Izpildītājs atbild par to, lai noteikumus par Līguma izpildē iesaistītā personāla un apakšuzņēmēju maiņu ievēro arī tā iesaistītie apakšuzņēmēji. 

15. Nepārvarama vara
15.1. Līdzēji neatbild par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst, un kas nav radusies Līdzēja vai tā kontrolē esošas personas rīcības dēļ, un, kas padara Līguma saistību izpildi ne tikai apgrūtinošu, bet neiespējamu.
15.2. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Līdzēju kontroles un nav radies to kļūdas vai nevērīgas rīcības dēļ vai, kas kavē vienu no Līdzējiem veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus.
15.3. [bookmark: p174][bookmark: p-475271]Līdzēji par nepārvaramas varas apstākļiem uzskata, piemēram, dabas stihijas (zemestrīces, plūdus, orkānus un tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo. Par nepārvaramas varas apstākļiem Līdzēji neuzskata darba strīdus un streikus.
15.4. Nepārvaramas varas apstākļu pierādīšanas pienākums gulstas uz to Līdzēju, kurš uz tiem atsaucas.
15.5. Par nepārvaramas varas apstākļu iestāšanos vai izbeigšanos Līdzējs informē otru Līdzēju rakstveidā 3 (trīs) dienu laikā, skaitot no šādu apstākļu iestāšanās vai izbeigšanās un veic visus nepieciešamos pasākumus, lai novērstu zaudējumus, kas otram Līdzējam varētu rasties nepārvaramas varas apstākļu ietekmē.
15.6. Iestājoties nepārvaramas varas apstākļiem, Līdzēji var pagarināt Līgumā noteikto saistību izpildes termiņus, Līguma darbības termiņu vai izbeigt Līgumu, par to rakstiski vienojoties.
15.7. Ja nepārvaramas varas apstākļi ilgst ilgāk par 30 (trīsdesmit) kalendārajām dienām, Līdzējam ir tiesības vienpusēji izbeigt Līgumu, par to rakstiski brīdinot otru Līdzēju 7 (septiņas) kalendārās dienas iepriekš.

16. Citi nosacījumi
16.1. Līguma ietvaros sagatavotie darbu nodošanas-pieņemšanas akti, pretenzijas un cita oficiāla korespondence nosūtāma uz otra Līdzēja e-adresi elektroniski parakstīta dokumenta veidā.
16.2. Līguma izpildes pārvaldībai Līdzēji nozīmē pārstāvjus (kontaktpersonas), kuri koordinē Līdzēju sadarbību:
16.2.1. Pasūtītāja pārstāvji:
16.2.2. Izpildītāja pārstāvji:
16.3. Informācija, kura ievadīta problēmpieteikumu vadības sistēmā IVANTI ir uzskatāma par iesniegtu otram Līdzējam ar problēmpieteikuma reģistrācijas brīdi vai nākamajā darbdienā, 8:00.
16.4. Darba laiks Līguma izpratnē ir darbdiena no 8:00 līdz 17:00. Darba stundās skaitāma termiņa tecējums tiek skaitīts tikai darba laikā.
16.5. Ja kādam no Līdzējiem tiek mainīts juridiskais statuss, Līdzēja amatpersonu paraksta tiesības, īpašnieki vai vadītāji vai kāds no Līgumā minētajiem Līdzēja rekvizītiem, telefona numurs, e-pasta adrese u.c., tad Līdzējs nekavējoties rakstiski par to paziņo otram Līdzējam. Ja Līdzējs neizpilda šī apakšpunkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Līgumā esošo informāciju par otru Līdzēju. Šajā apakšpunktā minētie nosacījumi attiecas arī uz Līgumā un tā pielikumos minētajiem Līdzēju pārstāvjiem un to rekvizītiem.
16.6. Līgums sagatavots un parakstīts ar drošu elektronisko parakstu, latviešu  valodā. Pie Līguma tā slēgšanas brīdī pievienoti šādi pielikumi:
16.6.1. [bookmark: _Hlk158913611]1. pielikums – Tehniskā specifikācija (atsevišķa datne);
16.6.2. 2. pielikums – Izpildītāja finanšu piedāvājums (atsevišķa datne);
16.6.3. 3. pielikums – Garantijas saistību nodrošinājuma paraugs;
16.6.4. 4. pielikums – Vienošanās par personas datu apstrādi;
16.6.5. 5. pielikums – Ārpakalpojumu sniedzēja apliecinājuma forma;
16.6.6. 6. pielikums – Pasūtītāja Drošības politika un Vispārējie drošības noteikumi (divas atsevišķas datnes);
16.6.7. 7. pielikums – Izpildītāja vadošo speciālistu, papildu speciālistu un apakšuzņēmēju saraksts.

17. Pušu rekvizīti un paraksti
	Pasūtītājs 
Iekšlietu ministrijas Informācijas centrs 
vienotais reģ. Nr. 90000289913 
juridiskā adrese: Bruņinieku iela 72B, Rīga, LV-1009 
banka: Valsts kase 
konta Nr.: LV96TREL2140088026000 
kods: TRELLV22 
 
(paraksts*) 
Āris Dzērvāns, priekšnieks 
	Izpildītājs 
Vien. reģ. Nr. 40103347036
Juridiskā adrese: Pārslas iela 3B
Rīga LV-1002
Banka: Luminor Bank AS Latvijas filiāle
IBAN konta Nr. LV29RIKO0002013293171
 
(paraksts*) 
Emīls Intenbergs, valdes loceklis




